NaiveNeuron/SloPal huggingface dataset:
Mazurek, Milan, poslanec NR SR (2018-02-13):
Pani poslankyňa Verešová, no ja neviem, čo na toto vaše vystúpenie povedať. Jednoducho sa nestačím diviť. Vy ste sa inšpirovali v Česku, v Maďarsku a neviem kde všade po svete, ale pravda je taká, že úplne totožný návrh zákona, možno s inými sadzbami, predkladala Ľudová strana Naše Slovensko a o tomto zákone bolo hlasovanie 8. 2. 2017. A viete, ako to dopadlo? Poslanci Obyčajných ľudí a nezávislých osobnosti o 11.22 na hlasovaní o našom návrhu zákona, ktorý je totožný s týmto, ktorý teraz predkladáte, ktorým ste sa inšpirovali neviem kde všade, bol celý klub OĽANO neprítomný. O tri minúty nato, 11.25, už bol takmer celý klub OĽANO prítomný a hlasoval. Viete, hovoríte o tom, že štát je nepriateľský k pracujúcim rodinám, ale vy ste úplne rovnakí, na čo sa hráte, čo chcete dokázať? Veď si to uvedomte, na jednej strane tu prídete s tým, že predkladáte zákon, ktorý má pomôcť slušným pracujúcim rodinám, a na druhej strane ste už pred rokom, pred rokom, viac než rokom mali možnosť zahlasovať za úplne totožnú novelu a nezahlasovali ste za ňu bez akéhokoľvek vysvetlenia a ešte ste sa alibisticky pred občanmi, neviem, či si myslíte, že ľudia jedia seno alebo čo si myslia, vytiahli kartičky a tvárili ste sa ako neprítomní. Viete, mňa to normálne uráža, hnevá ma to, že sa tu hráte na spasiteľov, na tých, ktorí chcú pomôcť rodinám, ale keď máte možnosť niečo urobiť, tak na to kašlete, lebo politické tričko, lebo Igor Matovič povedal, lebo čo mi urobia, lebo čo povedia. Jednoducho dajte si tie veci dokopy a naozaj, my za tento návrh zahlasujeme, pretože je úplne totožný s tým naším, ale netvárte sa, že ste sa inšpirovali niekde v cudzej galaxii, keď ste ukradli náš návrh zákona a prerobili ste sadzby, to je všetko.
P. Paška, predseda NR SR: (2009-06-17):
(Hlasovanie.) 136 prítomných, 135 bolo za, 1 sa zdržal. Návrh sme pridelili výborom a určili lehotu na prerokovanie. Teraz pán poslanec Glenda uvedie hlasovanie v prvom čítaní o vládnom návrhu zákona, ktorým sa mení a dopĺňa zákon č. 170/2001 Z. z. o núdzových zásobách ropy a ropných výrobkov a o riešení stavu ropnej núdze v znení zákona č. 240/2006 Z. z. Je to tlač 1071.
Sulík, Richard, predseda NR SR (2010-12-09):
Taký nečakaný koniec. Ďakujem. Pán poslanec Rafaj.
Blanár, Juraj, poslanec NR SR (2017-09-06):
Áno, pán predseda, prosím, dajte hlasovať o tom, aby Národná rada v súlade s vaším rozhodnutím pridelila predložený návrh zákona na rokovanie ústavnoprávnemu výboru a Výboru Národnej rady pre zdravotníctvo, ďalej aby sa gestorský výbor, za gestorský výbor určila hlasovaním Výbor Národnej rady pre zdravotníctvo a aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu v Národnej rade. Nech sa páči.
Laurenčík, Milan, podpredseda NR SR (2021-11-12):
Prosím, prezentujme sa a hlasujme o návrhu zákona ako celku. (Hlasovanie.) Prítomných 119 poslancov, za 84, proti 34, zdržal sa 1, hlasovali všetci. Konštatujem, že sme schválili vládny návrh zákona, ktorým sa menia a dopĺňajú niektoré zákony v súvislosti s treťou vlnou pandémie ochorenia COVID-19.
Jurinová, Erika, podpredsedníčka NR SR (2012-09-27):
Ďakujem, pán spravodajca. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa preto, či sa chce niekto prihlásiť ústne. Ďakujem. Uzatváram možnosť prihlásiť sa. Takže nech sa páči, pani poslankyňa Vášáryová.
Kiššová, Jana, poslankyňa NR SR (2017-12-05):
Ďakujem veľmi pekne za všetky faktické poznámky, skúsim reagovať na väčšinu z nich. To, čo si ty, Peter, hovoril, mňa napadlo v tej súvislosti ešte jedna veľmi dôležitá vec, ktorá nesúvisí úplne priamo s týmto problémom, ale súvisí s ním o to viac nepriamo, a to je, že keď sme my pri takomto jednom zavedenom systéme dokázali tak veľmi znedôveryhodniť schopnosť štátu spraviť a zaviesť takýto systém bezpečne bez ohrozenia ľudí, tak my by sme sa mali naozaj zamyslieť nad tým, čo s ďalšími systémami. Pretože pred nami sú plánované zavedenia ďalších systémov. Spomeniem jeden, e-Health. A my keď sme takto znedôveryhodnili štát, že je schopný bezpečne od ľudí vytiahnuť dáta a dať do sebou spravovaného systému, ja som veľmi zvedavá, ako my získame súčinnosť a dôveru ľudí na zavádzanie ďalších systémov a kde my získame tú dôveru a ochotu spolupracovať na zavedení týchto systémov, pretože tá tam bude kľúčová. Spolupráca ľudí bude kľúčová. A vy ste možno s veľkou podporou pána Kaliňáka zarezali možnosť na túto spoluprácu zo strany ľudí. Pán poslanec Petrák, vy hovoríte, že nesúhlasíte s mojimi tvrdeniami, ja mám iné informácie, ja som sa bola na tom klientskom centre v ten inkriminovaný deň pozrieť. Je pravdou, že prednostne boli riešení ľudia, ktorí si dávali prečipovávať tieto občianske preukazy, ale o to viacej tam čakali iní, tam bolo množstvo mamičiek s deťmi, s kočíkmi, osobne som sa tam bola pozrieť, takže toto nie je pravda. Nie je pravda, že to malo trvať 10 až 12 minút. Takto informovala štátna tajomníčka. Realita bola 17 minút. A choďte sa na to spýtať zamestnancov týchto klientskych centier. A takáto formulka, že, no, ďakujem.
Buček, Jozef, poslanec NR SR (2017-06-14):
Ďakujem pekne za slovo. Vážený pán predsedajúci, prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Laššáková, Jana, podpredsedníčka NR SR (2014-10-16):
Panie poslankyne, páni poslanci, pokračujeme v prerušenom rokovaní hlasovaním v druhom čítaní o vládnom návrhu zákona o niektorých opatreniach súvisiacich s oznamovaním protispoločenskej činnosti (tlač 1111). Poprosím spoločnú spravodajkyňu z ústavnoprávneho výboru poslankyňu Annu Vittekovú, aby hlasovanie uvádzala. Nech sa páči, pani poslankyňa. (Ruch v sále.) Páni poslanci, poprosím vás, budeme hlasovať, o sústredenosť. Nech sa páči, pani poslankyňa. (Hlasovanie o vládnom návrhu zákona o niektorých opatreniach súvisiacich s oznamovaním protispoločenskej činnosti a o zmene a doplnení niektorých zákonov , tlač 1111.)
P. Hrušovský, podpredseda NR SR: (2002-07-10):
Prosím pána poslanca Hajdúka, aby sa pripravil ako spoločný spravodajca. (Hlasovanie.) 95 prítomných, 92 za návrh, 2 sa zdržali, 1 nehlasoval. Schválili sme návrh. Pristúpime k tretiemu čítaniu . Otváram rozpravu, páni poslanci. Pýtam sa, či sa chce niekto prihlásiť do rozpravy ústne. Nie je to tak. Preto vyhlasujem rozpravu za skončenú. Pristúpime k hlasovaniu o návrhu novely zákona o potravinách, ktorý predložil pán poslanec Finďo, ako celku s odporúčaním gestorského výboru... A. Juriš, poslanec: Schváliť ho.
R. Rafaj, poslanec: (2007-03-29):
Prvý som bol ja, predložil som návrh osobitne hlasovať o bodoch 52 a 56 spoločnej správy a predložil som ďalšie tri návrhy, o ktorých, prosím, budeme hlasovať  osobitne. Nasledoval pán poslanec Minárik, ktorý predložil  návrh, vyňať na osobitné hlasovanie body spoločnej správy 2, 10, 24, 27 až 33, 47, 48, 49, 58, 59, 79 a body 11 a 13. Tretia bola pani poslankyňa Vášáryová, navrhla osobitne hlasovať o bode 24 spoločnej správy a podala jeden pozmeňujúci návrh. Štvrtý vystúpil pán poslanec Frešo, ktorý žiadal vyňať na osobitné hlasovanie bod 55 spoločnej správy. Vážený pán predsedajúci, najprv budeme hlasovať o návrhoch uvedených v spoločnej správe, ktorá obsahuje 81 pozmeňujúcich návrhov v zmysle uvedených v rozprave, a to vyňať zo spoločného hlasovania moje návrhy a návrhy poslanca Minárika. To znamená, že budeme hlasovať o návrhoch uvedených pod bodmi 1, 3 až 9, 12, 14 až 24, 34 až 46, 50, 51, 53, 54, 57, 60 až 78, 80 a 81 s odporúčaním gestorského výboru  schváliť.
Laššáková, Jana, podpredsedníčka NR SR (2013-02-07):
Nech sa páči, s reakciou pán poslanec Galko.
Glváč, Martin, podpredseda NR SR (2017-04-06):
Pán poslanec Raši.
Jurinová, Erika, poslankyňa NR SR (2017-09-05):
Navrhujem vypustiť z programu schôdze bod č. 49, tlač 614, uznesenie o dlhovej brzde. Považujem za vrcholne nezodpovedné ďalej zadlžovať občanov Slovenskej republiky bez toho, aby sa jasne priorizovali plány cestnej infraštruktúry. Okrem toho je to len a len predvolebná kampaň pánov županov za vládnu stranu SMER, ktorá reálne nemá veľkú cenu. Je to len divadlo pre občanov.
Jurzyca, Eugen, poslanec NR SR (2018-10-18):
Ďakujem pekne všetkým, ktorí sa zapojili do diskusie. 	Dobre si, Edo Heger, vypichol to s tými vajíčkami. Naozaj to neovplyvníme my, že ony odídu za vyššími cenami. To, čo môžme my urobiť, proste robiť z tejto ekonomiky efektívny systém, aby viac peňazí mali naši ľudia. Pán Paška, no dobre, toto beriem úplne, že problém je v tej diskriminácii. No ale riešme ten problém a tam ja osobne sa rád s vami spojím na takej práci, lebo toto je riešenie problému. Ale keď ho riešime niekde inde, tak je to proste ako v tom vtipe, že niekto hľadá alumíniový kľúčik na ceste, kde svieti svetlo, hoci ho stratil na vedľajšej. Ďakujem.
Grendel, Gábor, podpredseda NR SR (2022-10-25):
Takže dávam slovo spravodajcovi k tomuto bodu, pánovi poslancovi Marekovi Šefčíkovi, aby nás informoval o stanovisku výboru.
J. Mikolaj, podpredseda vlády a minister školstva SR: (2009-02-04):
Návrh zákona bol vypracovaný na základe úlohy a uznesenia vlády z marca tohto roka, na základe bodu 4.2, návrhu legislatívneho zámeru zákona o odbornom vzdelávaní, odbornej príprave a o zmene a doplnení niektorých zákonov, ktorý schválila vláda v auguste tohto roka. Účelom návrhu novely zákona č. 597/2003 Z. z. je doplnenie ďalšieho zdroja financovania škôl, príspevky od zamestnávateľa a zamestnávateľských zväzov, spresnenie účelu použitia finančných prostriedkov pridelených zriaďovateľom zo štátneho rozpočtu a ďalších zdrojov financovania štátnych, cirkevných a súkromných škôl, štátnych materských škôl a štátnych školských zariadení, zavedenie príspevku pre obce, VÚC, krajský školský úrad a cirkev, na prístavbu, výstavbu, modernizáciu a rekonštrukciu škôl, v ktorých sa vzdelávanie považuje za sústavnú prípravu na povolanie, a príspevku zriaďovateľom štátnych materských škôl a štátnych školských zariadení na rekonštrukciu a modernizáciu. Ďalej sa navrhuje, aby ministerstvo školstva mohlo posielať finančné prostriedky priamo na samosprávne kraje. Návrh zákona ďalej rozširuje aj dohľad nad dodržiavaním tohto zákona. Navrhuje sa, aby aj krajský školský úrad vykonával dohľad nad dodržiavaním zákona. Zákon prerokovala a schválila vláda Slovenskej republiky dňa 17. decembra 2008. Ďakujem pekne.
Blaha, Ľuboš, podpredseda NR SR (2023-11-29):
Toto bolo záverečné stanovisko navrhovateľa pána podpredseda Šimečku. Teraz sa pýtam pána spravodajcu, či chce vyjadriť ešte k rozprave stanovisko. Nech sa páči, pán spravodajca a pán poslanec Tibor Gašpar, máte slovo.
Hlina, Alojz, poslanec NR SR (2013-05-16):
Ďakujem pekne. K pánovi kolegovi Mikloškovi. To je presne to, čo my tu máme tendenciu si to tak zjednodušovať alebo si to tak vysvetliť po svojom, že už to dávno majú. No majú. Čo majú? Možno majú, monitor majú v ambulancii, ale viete, že čo majú? To je to, že rozsah toho, že čo majú, a toto poďme definovať, že určite majú monitor, však už aj my máme monitor v ambulancii, možno majú aj niečo viac. Čiže to, pán kolega, že to verím, že niečo majú, ale hovoríme o rozsahu a my ideme do vysokého rozsahu a teším sa, že pán Novotný spolu so mnou je zvedavý na odpoveď, že či bude poskytnutá ľuďom, ktorí nechcú mať svoj chorobopis na internete, zdravotná starostlivosť. Tomu sa mimoriadne teším, že aj on, jeho to zaujíma. A posledná poznámka k pánovi Kvasničkovi – a nechcem to zakríknuť – ja som to myslel, že nerozumiem, nieže nerozumiem, a teda v zásade nerozumiem a možno je to tak dobré, nerozumiem, lebo mám tú, chvalabohu, tú česť alebo tú, to, že tam nechodievam, ale počúvam sem-tam, že aké hrúzy tam sú, hej. Čiže a nechcem to zakríknuť, aby som to nepokazil. Ďakujem pekne.
Blanár, Juraj, podpredseda NR SR (2022-11-08):
Otváram rozpravu. Kto sa hlási do rozpravy? Ak nikto, uzatváram rozpravu a môžete uviesť hlasovanie, pani spravodajkyňa.
Poliačik, Martin, poslanec NR SR (2012-08-06):
Ďakujem, pani predsedajúca. No, začnem pánom Martvoňom. Pán Martvoň, zverejnil som zdroj, z ktorého tá fotka pochádza, presne ako internetová etiketa káže. V prípade, že vám to naďalej vadí, ja rád vašu tvár nakreslím, keď bude treba. Potom už budem mať autorské práva k tomu obrázku. Hlúposť toho výroku, ktorý je pri nej na internete a každý si ho môže prečítať, ostane zachovaná. Takže toľko k tomu. A čo sa týka ostatných faktických poznámok. Súhlasím, pani poslankyňa Žitňanská, s tým, že vážnosť tohto zákona je zrejme vysoko nad čímkoľvek alebo mnohými zákonmi, ktoré boli v skrátenom legislatívnom konaní schvaľované predtým. O to dôležitejší by mal byť ten krok, ktorý by mohol byť vykonaný v tejto Národnej rade, ktorý by sa mohol udiať, a to jest, že by sme ako jeden muž odmietli skrátené legislatívne konanie a jednoducho ukončili túto nešťastnú sériu a potvrdili ďalší krok v tom, že sa vyvíjame smerom k niečomu, čo by sa právnym štátom mohlo nazvať. Ďakujem.
B. Bugár, podpredseda NR SR: (2002-12-12):
(Hlasovanie.) Prítomných je 135 poslancov, za návrh 134, nehlasoval 1. Konštatujem, že aj tento návrh uznesenia sme schválili. Ďalej budeme hlasovať, ďakujem pánovi spravodajcovi, o návrhu na vyslovenie súhlasu Národnej rady Slovenskej republiky,  búrlivý potlesk, výsledok je jasný, budeme hlasovať o návrhu na vyslovenie súhlasu Národnej rady Slovenskej republiky s Dohovorom o uľahčení prístupu k justičným orgánom v cudzine z 25. októbra 1980 podpísaným Slovenskou republikou v Haagu dňa 19. septembra 2002, tlač 78. Prosím spravodajkyňu poslankyňu Laššákovú, aby uviedla odporúčanie gestorského výboru.
M. Číž, podpredseda NR SR: (2008-04-03):
(Prestávka.) (Po prestávke.)
Laššáková, Jana, podpredsedníčka NR SR (2013-03-21):
Pani poslankyne, páni poslanci, ja viem, že pán poslanec Mikloško bol potešený, že hovorí, vystupuje v rozprave pred takou plnou sálou, ale poprosím vás, aby ste ho počúvali.	Ďakujem pekne.
K. Tóthová, poslankyňa: (2009-09-09):
A ešte niečo by som chcela povedať. Skvalitnenie sudcovskej činnosti. Prečo práve za vlády Dzurindu bola uvoľnená pracovná morálka sudcov? Bolo umožnené, aby si nosili spisy domov, aby doma pracovali, čo sa nedá kontrolovať, aby do práce chodili, len keď majú pojednávania. No potom sa nečudujme, že sú prieťahy v konaní, vážení. Nečudujme sa. A to je problém súdnictva, že sa dlho  rozhoduje a je nevymožiteľnosť práva. Takže a teraz sa ozývajú  sudcovia, keď sa začína disciplinárne postihovať skupina sudcov, ktorí majú evidentné prieťahy, čo sa nedá politicky vyfabulovať, na čo sú písomné doklady, kedy sa začalo konanie, ako dlho sudca vôbec nevytýčil pojednávanie. Že rok, rok a pol ľudia čakajú na vytýčenie pojednávania. Toto by mal byť náš problém. V tomto by sme mali dnes nasadené snaženie podporiť. Lebo toto je správny smer, aby súdnictvo začalo fungovať a neboli prieťahy, za ktoré štát potom Štrasburgu platí veľké financie.
L. Köteles, poslanec: (2007-03-21):
Uvedený návrh bol doručený poslancom Národnej rady v stanovenej lehote, čím boli splnené podmienky určené v rokovacom poriadku. Konštatujem, že uvedený návrh spĺňa z formálnoprávnej stránky všetky náležitosti uvedené v rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Problematika vládneho návrhu zákona nie je upravená v práve Európskych spoločenstiev ani v práve Európskej únie. Vážené dámy, vážení páni, vychádzajúc z oprávnení, ktoré pre mňa ako spravodajcu vyplývajú zo zákona o rokovacom poriadku, odporúčam, aby sa Národná rada Slovenskej republiky uzniesla na tom, že po rozprave odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky navrhujem, aby vládny návrh zákona prerokovali ústavnoprávny výbor, Výbor Národnej rady Slovenskej republiky pre hospodársku politiku, Výbor Národnej rady Slovenskej republiky pre financie, rozpočet a menu a Výbor Národnej rady Slovenskej republiky pre pôdohospodárstvo, životné prostredie a ochranu prírody. Za gestorský výbor navrhujem Výbor Národnej rady Slovenskej republiky pre pôdohospodárstvo, životné prostredie a ochranu prírody. Odporúčam, aby predmetný vládny návrh zákona prerokovali určené výbory do 3. mája a gestorský výbor do 4. mája. Pán predsedajúci, skončil som.
P. Hrušovský, predseda NR SR: (2003-07-04):
(Hlasovanie.) 132 prítomných, 95 za návrh, 6 proti, 30 sa zdržalo, 1 nehlasoval. Návrh sme schválili. Prosím ďalší návrh. J. Hurban, poslanec: Pán predseda, dajte, prosím, hlasovať o pozmeňujúcich a doplňujúcich návrhoch zo spoločnej správy, ktoré sú uvedené pod bodmi 8 a 11, s tým, že gestorský výbor ich odporúča neschváliť.
Jurinová, Erika, podpredsedníčka NR SR (2014-12-03):
Pani poslankyňa. Zmajkovičová.
Matovič, Igor, podpredseda vlády a minister financií SR (2022-10-06):
Ursula von der Leyenová, áno, je tam veľkú U, malé v, malé d a potom L, áno, ďakujem pekne za našepkanie. Čiže rokovania so zodpovednými partnermi – Nórsko, USA s cieľom zníženia ceny plynu, euroenergetická platforma, spoločný nákup, nový cenový index, ktorý nahradí TTF a tak ďalej, ale už mi pípa čas.
Petro, František, poslanec NR SR (2013-03-13):
Ďakujem pekne. Vážená pani predsedajúca, panie poslankyne, páni poslanci, v rozprave k predmetnému bodu nevystúpil žiaden poslanec. Pani predsedajúca, dajte, prosím, hlasovať o uznesení Národnej rady Slovenskej republiky, ktoré tvorí prílohu spoločnej správy.
Jarjabek, Dušan, poslanec NR SR (2014-11-08):
Ďakujem za slovo, pani predsedajúca. No, ja myslím, že máme nového lídra opozície, či si to chceme uvedomiť, alebo nechceme uvedomiť. Je to líder opozície a tak sa k nemu treba aj správať, lebo tak sa k nemu správa aj opozícia. Je to presne podľa toho hesla, že „alebo vyhrajú naši, alebo sú voľby neplatné“. Toto sa tu prezentuje takýmto spôsobom. Viete, pán Hlina určite nebude nič garantovať a navádzanie na násilie, toto v parlamente ešte naozaj nebolo. Čiže akými zbraňami bojujete, pán Hlina, takými zbraňami aj zahyniete. Je to otázka, len otázka času. A vy to veľmi dobre viete. Ale tá opozícia si to neuvedomuje a vy ste jej lídrom. Vy tuná prezentujete a ste absolútne rešpektovaný tou opozíciou. Proste vy tuná robíte a hovoríte veci, ktoré tuná nikto ešte nepovedal v rámci násilia, v rámci vyzývania na násilie! A ešte jednu vec by som vám chcel povedať, lebo spomenuli ste tu aj ´89. rok. Ja si vám dovolím, úplne kolegiálne, lebo neviem, či o tom naozaj všetko viete, ja som tieto veci tiež nevedel a netušil, hoci som trošku starší ako vy a som sa mnohých aktivít v rámci ´89. roku zúčastnil. Prečítajte si, ja ho pošlem, šokujúci rozhovor expremiéra Jána Strážského v Hospodárskych novinách a dátum je 4. 5. 2014. Je to expremiér, český expremiér, a naozaj si to prečítajte. Je to pohľad na ´89. rok bývalého premiéra. Je to čosi šialené! Je to čosi šialené a myslím si, že o tomto ani tí aktéri v ´89. roku nevedeli... (Prerušenie vystúpenia časomerom.)
Blanár, Juraj, podpredseda NR SR (2023-06-20):
Ďakujem. Toľko jediný prihlásený do rozpravy, ktorú vyhlasujem za uzavretú. Chce sa k návrhu vyjadriť pán navrhovateľ, pán minister v záverečnom slove? Nie. Pán spravodajca? Nech sa páči.
Jurinová, Erika, podpredsedníčka NR SR (2015-07-03):
Pán poslanec, reagujete na pána podpredsedu.
Zmajkovičová, Renáta, podpredsedníčka NR SR (2013-09-10):
Prepáčte, pán poslanec, je 11.00 hod., budeme pokračovať hlasovaním. Predpokladám, že máte oveľa dlhšie vystúpenie, takže vyhlasujem prestávku. O 11.02 hod. budeme pokračovať hlasovaním. (Prestávka.) (Po prestávke.)
Dostál, Ondrej, poslanec NR SR (2023-11-16):
Ďakujem za odpoveď, pán minister, no hlasovali sme za ústavu, pretože SME RODINA vydierala vtedy koaličných partnerov v súvislosti s novelou ústavy, ktorá sa týkala, týkala reformy súdnictva. Ja súhlasím s tými vecnými výhradami, možnože až prekvapivo by sme sa zhodli na výhradách voči tým negatívnym aspektom rodičovského dôchodku. Nehlasovali sme za, za to konkrétne riešenie v zákone práve z dôvodu, že, povedzme, to riešenie cez dane by nám prišlo menej zlé ako to riešenie cez, cez odvody, ale v ústave nie je napísané, že tá asignácia má byť zmiešaná s asignáciou pre mimovládne organizácie. Vy by ste naplnili znenie ústavy, keby ste vytvorili nejaký nový mechanizmus, prostredníctvom ktorého by jedno, dve, tri, koľko by ste uznali za vhodné, percent z dane príjmu zaplatených osôb mohli pracujúce deti pou... alebo zarábajúce deti poukázať svojim rodičom a nemiešali to s tým, s modelom poukazovania 2 % daní, z daní príjmov fyzických osôb pre mimovládne neziskové organizácie, k tomu smerovala moja otázka, ja, ja, samozrejme, že viem to všetko, že je to možné robiť cez dane alebo cez odvody, otázka je, prečo to miešate. Lebo nemusíte to miešať. Aj keď vytvoríte nový mechanizmus, tak to nebude, bude to naplnenie toho, čo je, čo je v ústave.
Blaha, Ľuboš, podpredseda NR SR (2024-01-18):
Pani poslankyňa Zuzana Števulová, nech sa páči. (Krátka pauza.) Skúste ešte raz stlačiť, možnože... Alebo poprosím pánov technikov, že tam je nejaký problém. Poprosím technikov, že by ten problém vyriešili. (Krátka pauza.) Teraz skúste zmačknúť. Stále nič? Čakáme ešte na technikov, čo povedia, sekundičku vydržte. (Krátka pauza.) Využijem túto pauzu na tri minúty prestávky, aby som vyhlásil ja, mne to tiež veľmi pomôže na hygienickú pauzu, takže potom vyriešime tento problém. Nech sa páči. (Krátka prestávka.)
Pellegrini, Peter, predseda NR SR (2015-12-01):
Kolegyne, kolegovia, tak doteraz, pán poslanec kým prišiel k pultu, ste boli ticho a keď začne rozprávať, tak ho vyrušujete. Poprosím o pokoj v rokovacej sále.
Kotleba, Marian, poslanec NR SR (2019-10-24):
Vážená pani kolegynka, ďakujem za naozaj vecnú a kultivovanú diskusiu alebo teda príspevok, reakciu. Ja si myslím, že naprieč politickým spektrom by sme mali nájsť nejakú dohodu v tejto veci. Kľudne to môže byť na nejaký iný návrh, kľudne to môže byť na nejaký pozmeňovák. My sme za to všetkými hlasmi, ktoré vieme dať, aby sme teda v čo najširšej skupine ľudí umožnili naozaj neplatiť minimálne za tie lieky, lebo je to aj protiústavné, je to nespravodlivé, je to neetické. A myslím si, že sa zhodneme, veľmi pekne vám ďakujem. Pán kolega, to, čo sa včera stalo, to bolo nad rámec chápania každého normálneho človeka. Som rád, že ste to takto povedali. My nemusíme mať na všetky veci rovnaký názor, každý tu sme nejaký poslanec za nejakú stranu s nejakým názorom, s nejakou myšlienkou, môže to medzi nami iskriť, ale naozaj včera to, si myslím, že bolo cez čiaru. A aj keď tento bod programu sa týka nášho návrhu o tom, že skupiny obyvateľstva by naozaj nemali platiť za lieky, tak možnože, ako vy ste povedali, niektorým ľuďom, ktorí nezvládajú svoju životnú alebo politickú situáciu, by tie lieky mali byť asi na predpis dávané zadarmo. Čiže asi sa aj v tomto zhodneme. Ďakujem pekne.
Bugár, Béla, podpredseda NR SR (2016-05-18):
Pani poslankyňa Kiššová, môžte reagovať. Nech sa páči.
J. Vaľová, poslankyňa: (2008-02-08):
Tak, prosím vás pekne, nerozprávajte vy nám o tom, my ani neprivatizujeme, dodržiavame Maastrichtské kritériá a dali sme vianočný príspevok. A vy ako teraz veľkodušne a múdro nám rozprávate, že ho ešte máme valorizovať. No vy ste za osem rokov neboli schopní dať nič. Tak viete, ešte raz poviem, kde nikto nič nedá, tam ani čert neberie. Ďakujem.
Blcháč, Ján, poslanec NR SR (2024-02-13):
Ďakujem pekne za slovo. Vážený pán presedajúci, kolegyne poslankyne, kolegovia poslanci, nuž keďže ste navodili takú príjemnú úsmevnú atmosféru, pán kolega Hlina, naozaj musím oceniť vašu vedeckú, rozsiahlu vedeckú prácu, ktorá pozostáva z porovnaní cien, medzimesačných cien dvoch výrobkov, a to vajec a syrov, alebo syra nejakého konkrétneho, nevieme, o aký syr išlo, a na základe toho ste pripravili záver, že to funguje a že oceňujete túto vládu. Nuž, chcem upozorniť aj kolegov, ktorí sa tejto téme venujú aj v rozprave a proste vo faktických poznámkach, že nie znižovanie cien má vplyv na infláciu, ale teda, ale že inflácia vlastne je dôsledkom, alebo znižovanie inflácie je dôsledkom znižovania cien. Ja sa len pýtam, ešte raz sa vrátim k tomu obdobiu, ktoré sme prežili, keď bola tá inflácia viac ako 15 %, to boli roky 2022 a ´23, keď bola aj vaša liberálna strana pri moci, že ako to vlastne bolo, keď v iných krajinách Európskej únie, kde majú tiež euro, bola inflácia, priemer inflácie bol polovičný, to znamená, že v niektorých krajinách bola napríklad dve alebo tri percentá, možno Francúzsko, ja neviem, Nemecko a ďalšie krajiny. Ako je to možné? Tam je taký istý trh ako u nás, neboli regulácie štátne za tej vašej vlády, ako teda sa to teraz pokúšame a pokúša robiť vláda, aby sa s tou infláciou ešte viacej vysporiadala. Takže počkajme si asi na to, keď tieto opatrenia prídu do platnosti a keď sa budú môcť vyhodnotiť po nejakom čase. Ďakujem pekne.
Vašečka, Richard, poslanec NR SR (2024-02-21):
Ďakujem za slovo, pán predsedajúci. Pani poslankyňa, pani navrhovateľka Remišová, ďakujem za veľmi dobré vystúpenie napriek tomu, že si ma predbehla. Už som myslel, že idem, ale keď som si ťa vypočul, som rád, že si vystúpila. Veľmi vhodne si zhrnula tie najdôležitejšie body a hlavne dôvody predloženia tohto návrhu, skutočne také niečo potrebujeme, hovorí sa o tom na Slovensku a naozaj je potrebné teraz neviesť z toho nejaký politický boj, alebo politikárčenie, je to pre dobro Slovenskej republiky, je to pre čistotu politického života a ak sa politici tak verejne vyjadrujú, ako si ich citovala, napr. súčasný premiér Robert Fico, tak potom sa treba tých slov držať, pretože tak jednoznačné vyjadrenia potom oprávnene voliči očakávajú, že budú splnené. Ak náhodou nebudú chcieť podporiť tento návrh zákona, potom nech urýchlene začnú pracovať na inom, funkčnom, kvalitnom zákone, lebo inak sú to všetko len reči. A ľudia sa z rečí nenajedia a Slovensko nebude postupovať dopredu, nebude napredovať len z rečí. A chcem sa vrátiť aj k tomu, čo si povedala v úvode svojho vystúpenia a tak isto aj ja vo svojej faktickej poznámke, chcem s plnou vážnosťou vyzvať predsedu Národnej rady, prezidentského kandidáta Petra Pellegriniho, aby prestal naťahovať Ústavný súd a bezodkladne poslal novelu Trestného zákona na zverejnenie v Zbierke zákonov. Ďakujem.
Fecko, Martin, poslanec NR SR (2016-09-14):
Ďakujem pekne, kolegyne, kolegovia, že ste na mňa reagovali, takže, samozrejme, že ja si neuzurpujem právo, že tento zákon porieši všetky boľačky a všetky iné nejaké možnosti, chcem povedať, dotácií a neviem čoho všetkého možného, podpory, ale všecko vítam, čo ste upozornili, pokiaľ sa to dá ešte opraviť v druhom čítaní, samozrejme, budem veľmi rád, keď to opravíte, pokiaľ nie, a ja si, otvorene vám poviem, že za tie 4 roky, som tu bol minulé volebné obdobie, zo 103 zákonov, ktoré som dával, mi prešli dve vety, takže ja si teraz tu nerobím veľké ružové okuliare, že toto mi prejde, ale bodaj by to prešlo, bodaj by už bola tu nová politická kultúra v tomto 7. volebnom období poslancov, ale keď už nič iné, tak aspoň upozorňujem na tento problém, a pokiaľ si to ministerstvá osvoja a možnože v inej podobe alebo ináč to vezmú, tak budem veľmi rád, takže veľmi pekne vám ďakujem. A čo sa týka napríklad tých rozdielov v regiónoch, pani kolegyňa Kaščáková, no na to boli eurofondy. A sa pýtam, jak je to možné, že východné Slovensko má 54 % životnej úrovne EÚ a Bratislava 154. To nech mi niekto vysvetlí. A potom sa pýtajme, že kde vlastne je tá chyba, kde nás tlačí päta, takže ja to beriem tak, že áno, ani dodneska to vyrovnanie rozdielov nejako nevidím markantne. A už je tu 7. vláda a viete ako. A nič. Takže berte takto, že to bol náš alebo je náš pokus, aby sme aspoň tí upadajúci nejakým spoločnostiam, ktoré proste ešte na tých lazoch fungujú, dali šancu, aby niečo bolo. Pokiaľ je to nedokonalé, budem veľmi rád, keď to v druhom čítaní, samozrejme, opravíte, a myslím, že spoločnými silami sa nám podarí takúto krásnu časť Slovenska zachrániť. Ďakujem pekne.
Pčolinský, Peter, podpredseda NR SR (2023-06-28):
Záverečné slovo nemáš. Pýtam sa, či môžeme pristúpiť k hlasovaniu. Áno, čiže pristúpime k hlasovaniu. Pán poslanec Šeliga, môžte uvádzať hlasovanie.
Sulík, Richard, predseda NR SR (2011-09-14):
Ďakujem. A vyhlasujem rozpravu za skončenú. Chce zaujať stanovisko navrhovateľ? Nech sa páči.
Sulík, Richard, podpredseda vlády a minister hospodárstva SR (2022-03-17):
Ja som zase za to, aby sme pravidlá dodržiavali, a keď zistíme, že sú hlúpe, tak ich zmeňme. A myslel som si, že už sú zmenené, lebo sme 14. marca to uvoľnili, ale tak nie sú dostatočne. Dám si rúško. (Rečník si nasadil respirátor na tvár.) Keby by to bolo na mne, tak už je to preč. Vážený pán predsedajúci, ctení kolegovia v Národnej rade, dovoľte mi, aby som z poverenia predsedu vlády a podľa § 131 ods. 7 rokovacieho poriadku ospravedlnil z dnešnej hodiny otázok neprítomných členov vlády a oznámil ministrov poverených ich zastupovaním. Neprítomní sú: podpredsedníčka vlády a ministerka MIRI Veronika Remišová a zastupuje ju minister školstva Braňo Gröhling, neprítomný je podpredseda vlády a minister financií Igor Matovič a zastupuje ho Roman Mikulec, podpredseda vlády Štefan Holý je tiež neprítomný a zastupuje ho minister dopravy a výstavby Andrej Doležal, no a ešte je neprítomný aj Milan Krajniak, minister sociálnych vecí, a zastupuje ho Andrej Doležal, minister dopravy, a neprítomní sú ešte aj ministri, ktorým neboli položené žiadne otázky, to je ministerka kultúry Natália Milanová, minister obrany Jaroslav Naď a minister životného prostredia Ján Budaj. No a ja zastupujem premiéra v tomto úvodnom slove a takisto aj pri otázke č. 1, keď som to pochopil správne. (Rečník sa obrátil k predsedníckemu pultu.) Pán predsedajúci?
Sulík, Richard, poslanec NR SR (2012-11-29):
Ja sa vás pýtam...
Osuský, Peter, poslanec NR SR (2018-06-20):
Ďakujem, pán predsedajúci, rád by som opravil svoje hlasovanie o tlači 1000, hlasovanie č. 183. Mylne som hlasoval „za“, prosím, hlasovať „proti“.
Zajac, Pavol, poslanec NR SR (2014-02-04):
Vážený pán predseda Národnej rady, drahé kolegyne a kolegovia, dovoľte mi, aby som uviedol návrh zákona č. 171/2005 o hazardných hrách a o zmene a doplnení niektorých zákonov v znení neskorších predpisov. Tento návrh zákona predkladám spolu s kolegami Jánom Figeľom a Pavlom Hrušovským. V tomto návrhu navrhujeme rozšíriť súčasne platnú ochrannú činnosť v obci o oprávnenia, ktoré im už priznávala právna úprava pred jej poslednou novelizáciou. Znamená to, že navrhovaná novela preberá jestvujúcu právnu konštrukciu, umožňujúcu prevádzkovať hazardné hry len na základe licencie. Zároveň však musí byť naplnená podmienka, že toto prevádzkovanie neobmedzí obec všeobecne záväzným nariadením. Navrhovaná novela rozširuje okruh hazardných hier, v ktorých môže obec využiť toto svoje regulačné opatrenie na rozsah pred predchádzajúcou zmenou zákona, a hlavne vracia sa k princípu, podľa ktorého sa môže obec rozhodnúť regulovať prevádzkovanie hazardných hier i z vlastného podnetu. To znamená, obecné alebo mestské zastupiteľstvo svojím vezedenkom troma pätinami hlasov môže rozhodnúť o zákaze hracích automatov. I túto možnosť obec už mala v znení zákona pred jej ostatnou novelizáciou. Predložená novela zachováva aj možnosť iniciovať takéto rozhodnutie obce i zo strany obyvateľov obce, a to vtedy, ak sa najmenej 30 % oprávnených voličov obce petíciou sťažuje, že sa v súvislosti s hraním hazardných hier narúša verejný poriadok. V takomto prípade je obec povinná rokovať o návrhu všeobecného záväzného nariadenia. Ak by obec takýto návrh zamietla, v takom prípade sa v predloženej novele navrhuje, aby bola obec povinná o požiadanie z petície vyhlásiť miestne referendum podľa zákona o obecnom zriadení a prenechala rozhodnutie o regulačnom opatrení voči prevádzkovaniu hracích hier na obyvateľov obce. Predložená novela ďalej ustanovuje, že v Bratislave a v Košiciach budú tieto regulačné opatrenia vykonávať orgány samosprávy ich mestských častí, to znamená, nie ako, tak ako to bolo doteraz, že celé mesto Bratislava, celé Košice, ale mestské časti. Navrhovaná právna úprava je v súlade s Ústavou Slovenskej republiky, s medzinárodnými zmluvami a s inými medzinárodnými dokumentmi, ktorými je Slovenská republika viazaná. Toľko predložený návrh zákona, viac sa vyjadrím v rozprave, kde sa hlásim ako prvý. Ďakujem za pozornosť.
Ďuriš Nicholsonová, Lucia, podpredsedníčka NR SR (2018-10-24):
Pán poslanec Klus.
Šuca, Peter, poslanec NR SR (2015-05-14):
Ďakujem za slovo, pán predseda. V rozprave k predmetnému bodu rokovania vystúpili dvaja páni poslanci, pán poslanec Mikloško, pán poslanec Fronc. Nepodali žiaden pozmeňujúci alebo doplňujúci návrh. Preto vás prosím, aby ste dali hlasovať o pozmeňujúcich návrhoch zo spoločnej správy o bodoch 1 až 12 hlasovať spoločne a tieto schváliť.
Jurčík, Ľudovít, poslanec NR SR (2011-06-30):
Ďakujem. Ja k tomu len toľko poviem, áno, môže sa to zdať byť v prvom momente takto, ako kolega hovorí, ale treba si uvedomiť, že tí ľudia mali dvadsať rokov na to, aby sme im to pripravili. Dvadsať rokov nerobili nič, len sa sťažovali. A teraz si to zoberme asi tak, že ten, ktorý ten byt vlastní, je zo zákona povinný, povinný, aby udržoval ten byt v takom stave, ako ho má udržovať. To znamená má s tým spojené nejaké náklady. Ja nevidím ani najmenší dôvod, prečo by v dnešnej dobe niekto nemohol zaplatiť také isté nájomné, ako platia tí ľudia, ktorí naozaj nemajú strechu nad hlavou, a častokrát sú to mladí ľudia, ktorí jednoducho majú jedno, dve, dieťa, detí, pardon, a bývajú trebárs naozaj v komunálnych bytoch, sociálnych bytoch, sú častokrát sociálne odkázané rodiny a platia dvojnásobok. Ako sme mali možnosť počuť, v drvivej väčšine alebo v dvoch tretinách týchto bytov už nežijú pôvodní nájomníci. Čiže inými slovami povedané, zneužívajú tí pôvodní nájomníci to, že v týchto reštituovaných bytoch bývala ich rodina a navyše veľmi lacno. A v konečnom dôsledku tí majitelia museli ten byt udržovať v takom stave, aby tam tí ľudia mohli bývať. Neviem, či je neľudské to, z ich pohľadu možno áno. Ale je to ľudské, aby niekto na to dlhé roky doplácal? Mali možnosť naozaj sa na to prichystať. Povedzme si to asi tak, sú tisíce, desaťtisíce, možno státisíce rodín, ktoré si svoje bývanie vyriešili alebo si ho riešia, alebo si ho budú riešiť štandardným spôsobom. To znamená buď hypotékou, buď možno nejakou pôžičkou, alebo pomocou rodiny, alebo častokrát bývajú u rodičov, ako sa hovorí na poschodí a tak ďalej. Takže ja si naozaj nemyslím, že mali by sme tu mať privilegované skupiny ľudí, ktorí svojím spôsobom nemali... (Prerušenie vystúpenia časomerom.)
Kollár, Boris, predseda NR SR (2023-03-22):
Prosím, prezentujme sa a hlasujeme. (Hlasovanie.) Prítomných 133 poslancov, za 87, proti 8, zdržalo sa 38. Konštatujem, že Národná rada sa uzniesla, že tento návrh zákona prerokuje v druhom čítaní . Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
P. Hrušovský, podpredseda NR SR: (2001-10-18):
A. Juriš, poslanec: Ďakujem za slovo. Vážený pán predsedajúci, vážený pán minister, vážené pani poslankyne, vážení páni poslanci, môj pozmeňujúci návrh je veľmi jednoduchý. Je to oprava gramatickej chyby, ktorá sa vyskytla v § 13 ods. 1 písm. b) a v písm. d). Ide o to, že tam vypadlo jedno písmenko, "o kontrolu" a má to byť "kontrolou". To je veľmi jednoznačné. A v tom druhom § 12 opísala pani prepisovateľka z predchádza-júcich dvoch riadkov, čiže tam nemajú byť. Čiže sú to len chyby technického charakteru, preto si myslím, že bez problémov to schválime. Ďakujem.
P. Paška, predseda NR SR: (2009-10-27):
(Hlasovanie.) 135 prítomných, 57 za, 1 proti, 77 sa zdržalo. Návrh sme neschválili.
Glváč, Martin, podpredseda NR SR (2019-09-13):
Pán poslanec Petrák.
P. Goga, poslanec: (2009-09-16):
V rámci predloženého pozmeňujúceho návrhu sa jedná o zmenu v účinnosti zákona, a to vzhľadom k tomu, že sa zákon na prerokovanie dostáva až v súčasnej dobe. Ohľadom účinnosti predkladanej novely zákona, ktorej účinnosť je riešená aj v spoločnej správe výborov Národnej rady Slovenskej republiky, sa účinnosť navrhuje zmeniť z dňa vyhlásenia na 1. január 2010. Nakoľko sa v spoločnej správe výborov Národnej rady Slovenskej republiky, a to v bodoch 13 a 14, hovorí o inej, v súčasnej dobe už neaktuálnej účinnosti, žiadam, aby boli body 13 a 14 spoločnej správy vyňaté na osobitné hlasovanie a tieto neboli schválené napriek odporúčaniu gestorského výboru schváliť tieto body, keďže, ako som uviedol, sa zmenili termíny. Z dôvodu posunutia účinnosti predkladám uvedený pozmeňujúci návrh k návrhu na vydanie zákona, ktorým sa dopĺňa zákon Slovenskej národnej rady č. 372/1990 Zb. o priestupkoch v znení neskorších predpisov. 1. K čl. I. V čl. I úvodná veta navrhovanej zmeny, vloženie § 89a sa označuje poradovým číslom 1 a dopĺňa sa bodom 2, pardon, dopĺňa sa 2. bodom, ktorý znie: 2. Za § 92 sa vkladá § 96, ktorý znie: „§ 96 Prechodné ustanovenie účinné od 1. januára 2010 Správne orgány zriadia evidenciu priestupkov podľa § 89a najneskôr do 31. decembra 2010.“ Navrhovanou úpravou sa poskytuje správnym orgánom dodatočne dlhá lehota na zriadenie evidencie priestupkov podľa predloženého návrhu zákona. 2. K čl. II. Slová „dňom jeho vyhlásenia“ sa nahrádzajú slovami „1. januára 2010“. Navrhuje sa nový deň účinnosti zákona, a to s prihliadnutím na predpokladaný termín schválenia zákona. Ďakujem vám za pozornosť.
Viskupič, Marián, poslanec NR SR (2022-11-30):
Ďakujem pekne za slovo. Pán minister, dá sa súhlasiť s jednou vecou. Slovenské verejné financie nedokážu zabezpečiť české platy, lebo naša ekonomika nefunguje rovnako dobre ako česká. Ale už toto začína byť vaša zodpovednosť. Ale vaša hlavná zodpovednosť je, že ste pred dlhými mesiacmi neriešili platy lekárov i ostatných zdravotníkov v časoch covidu. Keď to riešili okolité štáty, keď to riešilo Česko, keď to riešilo Maďarsko. Takisto, prečo ste nerokovali počas už výpovedí? V septembri ste sa s nimi nestretli ani, ani jedenkrát. Toto sú, toto je vaša jasná zodpovednosť. A, prosím, prehadzovanie zodpovednosti na kohokoľvek iného je absolútne scestné. Ja viem, je to váš model fungovania, ale je to scestné a nesprávne.
Galko, Ľubomír, poslanec NR SR (2013-10-24):
Ďakujem pekne. Pán kolega Valocký, chcel by som byť kooperatívny v mojej faktickej poznámke, čiže ja by som bol rád, keby ste upresnili, ja môžem aj celkom súhlasiť s vami, že teda nemusela to byť táto kauza – pani ministerka Zvolenská. Keby ste upresnili, že ktorú kauzu. Lebo ich máte tak nespočetné množstvo, že môžete kľudne stanoviť poradie a my si vyberieme. Ja teda by som preferoval tunelovanie Vojenskej spravodajskej služby počas prvej Ficovej vlády a ministra Glváča, ale kľudne môžete vybrať. Ja neviem, ktorú kauzu? SPP alebo Achmeu, alebo Komjatice a rodinkárstvo na ministerstve pôdohospodárstva, alebo zamestnanie mafiána v Policajnom zbore? Kľudne si môžte dohodnúť v SMER-e tie, poradie tých káuz a ja si myslím, že nájdeme spoločnú reč a môžeme kľudne to poradie dodržať. Ďakujem pekne.
Hrnčiar, Andrej, podpredseda NR SR (2019-06-18):
Jedna faktická poznámka – pani poslankyňa Zemanová.
Hort, Milan, podpredseda NR SR (2011-03-30):
Vážení kolegovia, vážené kolegyne, budeme pokračovať v prerušenej rozprave k vládnemu návrhu zákona, ktorým sa mení a dopĺňa zákon č. 184/1999 Z. z. o používaní jazykov národnostných menšín. Prosím teraz podpredsedu vlády Rudolfa Chmela, aby zaujal miesto určené pre navrhovateľov, rovnako aj pána poslanca Ondreja Dostála, ktorý plní funkciu spravodajca. A ďalším prihláseným do rozpravy je pán poslanec Marek Maďarič, ktorý vystúpi za poslanecký klub strany SMER – sociálna demokracia. Nech sa páči, pán poslanec. Poprosím všetkých ostatných poslancov, ktorí či už telefonujú alebo majú iné diskusné krúžky, aby venovali pozornosť vystupujúcemu, prestávka je skončená, pokračujeme v rokovaní. Nech sa páči.
Danko, Andrej, predseda NR SR (2018-02-14):
Ďakujem. Na vystúpenie pána poslanca sedem faktických. Uzatváram možnosť prihlásenia s faktickými. Pán poslanec Mizík.
B. Bugár, podpredseda NR SR: (2002-08-20):
M. Maxon, poslanec: Pán poslanec Juriš, opäť minimálne veľa nepresností, ak nemám odvahu to nazvať trochu inak. Nuž vôbec si neviem predstaviť model, že by sa na tvorbe vyhlášky mohli podieľať všetky politické strany. A asi ste nepochopili, kto je gestorom vyhlášky a kto je zodpovedný za vydanie vyhlášky, takže v žiadnom prípade, nakoniec ani by to nebolo správne, keby to bolo otázkou politického rozhodnutia, ale vo vašom vystúpení to tak odznelo. A to je dôvod, prečo som sa prihlásil. Táto predloha zákona, nakoniec neupozornil na to ani pán prezident a neupozornili sme na to ani pri predchádzajúcej rozprave, ale je v rozpore s rokovacím poriadkom Národnej rady Slovenskej republiky. A keby sme mali pristupovať principiálne, tak nemôžeme o tomto zákone rokovať! Predsa zákon o rokovacom poriadku jasne a zrozumiteľne hovorí, že ak má byť k zákonu vykonávací predpis, tak minimálne musí byť prílohou tohto zákona. A prosím vás pekne, my zákonodarcovia teraz ideme rozhodovať o takých veciach vážnych a vy poviete, že pár úradníkov na ministerstve životného prostredia po dohode s nejakou nedefinovanou skupinou určí, ktorých obalov sa to bude týkať a aká výška záloh sa bude požadovať? Veď to sú kľúčové veci zákona, ktoré dnes nemáme na stole a máme v takej vážnej veci rozhodnúť? Takže ja naozaj pri tých vašich rečiach sa stávam pomaly zeleným, ale nie z presvedčenia, ale od jedu.
Hrnčiar, Andrej, podpredseda NR SR (2017-12-07):
Pán poslanec Uhrík.
Blcháč, Ján, poslanec NR SR (2021-02-03):
Ďakujem za slovo. Vážený pán predsedajúci, kolegyne, kolegovia, pán Mazurek sa dotkol viacerých problémov, ja sa vyjadrím k dvom a chcem tým deklarovať, že je najvyšší čas, aby skončilo toto trápenie tejto vlády. Pretože ja mám, viete, dvoch zástupcov ako primátor mesta a volajú ma len v nutných prípadoch, keď sa niečo naozaj, keď niečo horí, a volal ma pred hodinou, museli sme diskutovať zasa prípravu nástupu žiakov do školy, čo bude v pondelok, o päť dní alebo koľko to je. Nuž pondelok sedela vláda bez premiéra. V utorok sedela vláda do noci a dneska na obed sa nejako tak štyria postavili koaliční ministri pred kamery a povedali, že ide sa sprísňovať COVID automat a zároveň nejaké podmienky budú pre nástup do škôl. Do materských škôl, prvý stupeň základných škôl a maturitné ročníky. No a teraz začal nielen v Mikuláši, ale asi všade, kde majú materské školy zápas o to, že čo vlastne ideme robiť. Čo budú robiť na školách, čo idú robiť zriaďovatelia, pretože možno jeden, možno dvaja rodičia majú byť testovaní každých sedem dní, hej, tí maturanti tiež, a ako to zabezpečiť. My už nejaké mobilné odberné miesta máme v Mikuláši. Tak ale to nebude stačiť. Čiže to chcem deklarovať napríklad na tomto príklade, aký chaos sa tu vyvíja. No a k tým prednostom Okresného úradu, aj toho sme sa pýtali, ako postupovať, nevie. Prednosta Okresného úradu, taký odborník, ktorého vybrali výberové komisie, on nevie, lebo on odborník nie je. Hej? Čiže tie výberové konania, máme na to svoj, svoj názor, vieme, ako prebiehali tie výberové konania, ako prebiehali naoko, formálne a ako prebiehali skutočne, lobisticky. (Reakcia z pléna.)
Laurenčík, Milan, podpredseda NR SR (2020-07-15):
Prosím, prezentujme sa a hlasujme. (Hlasovanie.) Prítomných 130, za 38, proti 49, zdržalo sa 26, nehlasovalo 17. Konštatujem, že Národná rada sa uzniesla, že nebude pokračovať v rokovaní o návrhu zákona. Nasleduje hlasovanie v prvom čítaní poslancov Kotlebu, Schlosára, Sulanovej, Urbana a Kočiša na vydanie zákona, ktorým sa mení a dopĺňa zákon č. 73/1986 Zb. o umelom prerušení tehotenstva (tlač 144), bod 22 schváleného programu. Opäť dávam slovo poslancovi Miroslavovi Urbanovi, aby hlasovanie uviedol, nech sa páči. (Hlasovanie o návrhu poslancov Národnej rady Slovenskej republiky Mariana Kotlebu, Rastislava Schlosára, Magdalény Sulanovej, Miroslava Urbana a Eduarda Kočiša na vydanie zákona, ktorým sa mení a dopĺňa zákon Slovenskej národnej rady č. 73/1986 Zb. o umelom prerušení tehotenstva v znení neskorších predpisov , tlač 144.)
Pročko, Jozef, poslanec NR SR (2022-10-18):
Ďakujem veľmi pekne. Pani Halgašová, musím povedať, že veľmi pekne ďakujem za to, že sa upierate o PVV, aj keď ste teda povedali, že PVV už pre vás nič neznamená. Ďakujem. Chcem sa spýtať a poprosím vás o odpoveď, teda v tých vašich dvoch minútach, čo budete odpovedať, dali ste tam v bode 1 za § 8 sa vkladá § 8a, ktorý znie: „§ 8a 1. Fyzické osoby môžu uzatvárať životné zväzky. Životnými zväzkami sú: a) manželstvo a b) partnerské spolužitie.“ (Rečníkovi zvoní mobil.) To bol zásah, prepáčte, ospravedlňujem sa. Čiže na toto chcem odpoveď, či ste to tam dali takto, ako to vnímam ja. Lebo keď je to takto, tak ja za ten zákon nebudem hlasovať, keď je tam to manželstvo.
Košútová, Magda, poslankyňa NR SR (2012-07-26):
Ďakujem pekne za slovo. Ja len tri vety. Ja by som chcela veľmi pekne poprosiť, aby sme si príliš často v tejto snemovni nedokazovali, akí sme my boli dobrí, a tí pred nami alebo tí po nás, akí sú neschopní a zlí. Prosím vás, hľadajme cesty, ako môžeme pomôcť tým farmárom, ktorí túto pomoc potrebujú a ktorí bez nej skutočne nemajú šancu prežiť a ktorí sa do tejto situácie nedostali vďaka svojej neschopnosti, ale vďaka tomu, že to počasie sa s nimi zahralo tak, ako sa zahralo. Už tu bolo obdobie, keď sme počúvali, ako netreba vyrábať v poľnohospodárstve, ako si všetko dovezieme. Potom sme počuli aj kajanie sa za to, že to, čo dovážame, by dalo prácu desaťtisícom ľudí na Slovensku. Preto mi dovoľte, aby som vás v mene všetkých farmárov, ktorí to potrebujú, požiadala, aby ste podporili tento návrh zákona. Ďakujem. (Potlesk.)
Bugár, Béla, podpredseda NR SR (2018-10-23):
Teraz o slovo sa hlási pani podpredsedníčka Ďuriš Nicholsonová, nech sa páči.
Danko, Andrej, predseda NR SR (2017-09-13):
Ďakujem, pani poslankyňa, na vystúpenie pani poslankyne štyri faktické poznámky. Uzatváram možnosť prihlásenia. Pani poslankyňa Jurinová, nech sa páči.
Laurenčík, Milan, podpredseda NR SR (2020-09-16):
Ďakujem. Prosím, zaujmite miesto pre spravodajcu. Otváram rozpravu. Do rozpravy som nedostal žiadnu písomnú prihlášku, preto sa pýtam, či sa niekto hlási do rozpravy ústne. Konštatujem, že nie. Vyhlasujem rozpravu za skončenú. Predpokladám, že navrhovateľ nemá stanovisko k rozprave, ktorá nebola, ani pán spravodajca. Prerušujem rokovanie o tomto bode programu a ďakujem vám. Pristúpime k Správe o hodnotení plnenia pravidiel rozpočtovej zodpovednosti a pravidiel rozpočtovej transparentnosti za rok 2019 . Správa má tlač 209 a správa výboru má tlač 209a. Prosím predsedu Rady pre rozpočtovú zodpovednosť pána Ivana Šramka, aby správu uviedol. Nech sa páči, máte slovo.
Kučera, Karol, poslanec NR SR (2023-06-27):
Ďakujem. Braňo, nehnevaj sa, ale toto je naozaj choré, čo si tu predviedol. Na strašenie a zveličovanie naozaj sme si zvykli, ale ty naozaj pretláčaš do škôl len a len svoju extrémistickú ideológiu a to dokonca aj na úkor zdravia detí. Naozaj je to absolútne nebezpečné. Čiže ja som proti vyučovaniu o sexuálnej výchove, lebo si myslím, že vo vzdelávacom programe mámo, máme dnes už dostatok učiva vo viacerých predmetoch, ktoré sa zaoberajú vývinom dieťaťa alebo tým reprodukčným systémom a podobne. Výchova k manželstvu a rodičovstvu, to je v poriadku. Prírodovedu, biológiu, etiku. Ale keď som si ťa pozeral, naozaj v tej relácii na TA3-ke, ako si argumentoval o sexuálnej výchove a obhajoval si veci, že je úplne v poriadku, aby sa deti učili, ako nasadiť na penis prezervatív, tak sorry, ale toto naozaj nie je v poriadku. A ako si sa pri tom uškŕňal ešte a v pléne pri debate si sa reho... rehotal na tom, že sex je šport napríklad, tak to už sme si tu zažili. A z môjho pohľadu normálne je to až po pomaly úchylné. Strašíš pornografickými videami, či používaš protiargument, že zem plochá. Takto argumentuje bývalý minister školstva? Vyzýva nás nebodaj Európsky parlament, či rezolúcia tak, ako pri troch hodinách telesnej, že treba zaviesť sexuálnu výchovu? Pretláčaš len a len svoju ideológiu extrémny liberalizmus na úkor zdravia detí a to ešte zneužívaš aj pani prezidentku do toho.